Document ID: 31986R3519

KOMISSION ASETUS (ETY) N:o 3519/86,
annettu 18 päivänä marraskuuta 1986,
vuoristoalueista, joilla myönnetään vuohenlihan tuottajapalkkiota, annetun asetuksen (ETY) N:o 1065/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80(1), sellaisena kuin se on viimeksi muutettuna asetuksella (ETY) N:o 882/86(2), ja erityisesti sen 5 artiklan 1 kohdan,
sekä katsoo, että
asetuksen (ETY) N:o 1837/80 5 artiklan 1 kohdan ensimmäisen alakohdan toisessa luetelmakohdassa säädetään palkkion myöntämisestä korvaamaan, siltä osin kuin on tarpeen, vuohenlihan tuottajien tulonmenetys direktiivin 75/268/ETY(3) 3 artiklan 3 kohdassa tarkoitetuilla vuoristoalueilla, jotka ovat muita kuin asetuksen (ETY) N:o 1837/80 liitteessä III tarkoitetut alueet, jos todetaan, että näiden vuoristoalueiden tuotanto täyttää asetuksen (ETY) N:o 1837/80 5 artiklan 1 kohdan ensimmäisen alakohdan toisessa luetelmakohdassa tarkoitetut kaksi perustetta;
komission asetuksessa (ETY) N:o 1065/86(4) määritetään nämä vuoristoalueet yhteisön jäsenvaltioiden kokoonpanon osalta 31 päivänä joulukuuta 1985; Espanjan ja Portugalin osalta direktiivin 75/268/ETY 3 artiklan 3 kohdassa tarkoitettujen vuoristoalueiden ollessa vahvistettuja neuvoston direktiiveillä 86/466/ETY(5) ja 86/467/ETY(6), olisi määritettävä näiden jäsenvaltioiden ne alueet, joilla voidaan myöntää vuohenlihan tuottajapalkkiota; on todettu, että asetuksen (ETY) N:o 1837/80 5 artiklan 1 kohdan ensimmäisen alakohdan toisessa luetelmakohdassa tarkoitetut perusteet täyttyvät Espanjassa ja Portugalissa kaikkien mainitun direktiivin 75/268/ETY 3 artiklan 3 kohdassa tarkoitettujen vuoristoalueiden osalta;
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1065/86 1 artiklaan 3 ja 4 kohta seuraavasti:
TAULUKON PAIKKA
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä marraskuuta 1986.

Labels: 17
19
6